“กรุงศรี คอนซูมเมอร์” ส่งแคมเปญสนับสนุนช้อปช่วยชาติ
"กรุงศรี คอนซูมเมอร์" ส่งแคมเปญสนับสนุนช้อปช่วยชาติ
14 พ.ย. 2560

นายฐากร ปิยะพันธ์ประธานกรรมการ กรุงศรี คอนซูมเมอร์ ผู้นำในธุรกิจบัตรเครดิตและสินเชื่อส่วนบุคคล ภายใต้แบรนด์บัตรเครดิตกรุงศรี บัตรกรุงศรี เฟิร์สช้อยส์ วีซ่า บัตรเครดิตเซ็นทรัล เดอะวัน และ บัตรเครดิตเทสโก้ โลตัส วีซ่ากล่าวว่า “ภาพรวมธุรกิจในช่วงไตรมาสสุดท้ายของปี 2560 มีแนวโน้มกระเตื้องขึ้น หลังจากที่ภาครัฐได้ออกมาตรการลดหย่อนภาษีสำหรับการซื้อสินค้าในประเทศตั้งแต่วันที่ 11 พฤศจิกายน ถึง 3 ธันวาคมนี้
ทั้งนี้ เพื่อสนับสนุนมาตรการดังกล่าว บัตรเครดิตและบัตรผ่อนชำระในเครือกรุงศรี คอนซูมเมอร์ จึงได้จัดโปรโมชั่นสุดพิเศษเพื่อคืนกำไรให้กับสมาชิกบัตร โดยนอกจากจะได้รับสิทธิหักค่าลดหย่อนในการคำนวณภาษีเงินได้บุคคลธรรมดา สูงสุดไม่เกิน 15,000 บาท สำหรับยอดใช้จ่ายในหมวดที่กำหนดตามเงื่อนไขของกรมสรรพากรแล้ว ยังได้รับสิทธิพิเศษอื่น ๆ เช่น รับส่วนลดเพิ่มสูงสุด20%  หรือรับเครดิตเงินคืนสูงสุด 18% หรือเลือกผ่อนชำระสินค้ายอดนิยมด้วยอัตราดอกเบี้ย 0% ”